গর্ভাবস্থায়, বিশেষ করে প্রথম ত্রৈমাসিকে বমি বমি ভাব অথবা বমি হওয়া খুবই কমন একটি লক্ষণ। এতে সাধারণত গর্ভবতী মায়ের অথবা গর্ভের শিশুর ক্ষতি হওয়ার সম্ভাবনা নেই৷[ref id=20] বরং কিছু গবেষণায় গর্ভাবস্থার প্রথম দিকে হওয়া বমি ভাব ও বমির সাথে গর্ভপাতের ঝুঁকি কমার সম্পর্ক পাওয়া গিয়েছে।[ref id=21] তাই গর্ভাবস্থার বমি ভাব নিয়ে সাধারণত খুব বেশি চিন্তিত হওয়ার কিছু নেই। তবে গর্ভাবস্থায় অতিরিক্ত বমি ভাব কিংবা হাইপারএমেসিস গ্র‍্যাভিডেরাম হলে গর্ভের শিশু অনেকসময় স্বাভাবিকের চেয়ে কম ওজন নিয়ে জন্মাতে পারে।[ref id=22] তাই যদি গর্ভাবস্থায় বমি ভাব অথবা বমি আপনার স্বাভাবিক জীবনযাপনে বাধা হয়ে দাঁড়ায় কিংবা এ নিয়ে আপনার অনেক বেশি দুশ্চিন্তা হতে থাকে, তাহলে ডাক্তারের সাথে কথা বলুন। গর্ভকালীন চেকআপের সময়ে বিষয়টি আলোচনা করে নিতে পারেন।